I Sjøfartsbygningen 1915–2019 skriver Dag Blakkisrud om arkitektur som en måte å befeste sosial, økonomisk og politisk kapital: “Ingen kan produsere manifestasjoner av politisk vilje på en mer virkningsfull måte enn en god arkitekt. Derfor er de fleste byer, gamle som nye, fylt av monumenter, bygninger, parker eller minnesmerker som skal fange vår oppmerksomhet.” På samme måte skulle Sjøfartsbygningen skape identitet for shipping-næringen og signalisere hvor viktig denne næringen var for norsk økonomi.